Spennandi avbjóðing í eini av Føroya størstu tænastufyritøkum. Skriva út Vel størv... Øll Størv (98) Byggivirksemi (1) Fiskavøruídnaður (4) Fiskiskapur (0) Flutningur (4) Flutningur sjóvegis (0) Fyrisiting og tænastur (17) Gistihús og matstovur (7) Handil og umvæling (9) Heilsu- og almannaverk (42) Kunningartøkni (4) Skipasmiður og smiður (4) Undirvísing (2) Vinnuligar tænastur (4) Lagt út: 19.02. 21 Umsóknarfreist: 12.03. 21 Spennandi avbjóðing í eini av Føroya størstu tænastufyritøkum. Arbeiðsøki Sum formaður á Maskindeildini í Tórshavn hevur tú ábyrgdina av maskinverkstaðnum og teimum handverkarum og lærlingum ið har starvast. Tú hevur tætt samskifti við kundar, samstarvsfeløg og starvsfelagar í fyritøkuni. Starvið er skipað við tveimum formonnum, sum í tøttum samstarvi hava ábyrgdina av dagliga rakstrinum av maskinverkstaðnum og hava ábyrgdina av bilum, vinnutólum, og amboðum sum hoyra til deildina. Høvuðsábyrgdin hjá formanninum fevnir millum annað um: Skipa dagliga raksturin av verkstaðnum í tøttum samstarvið við aðrar deildir í MEST samtakinum At fyrireika, leiða og luta út arbeiðsuppgávur til handverkarar, lærlingar og serfrøðingar á verkstaðnum. At luttaka í at gera tilboð, fyrireika og skipa uppgávur í tøttum samstarvi við verkætlanarleiðarar hjá MEST, kundar og starvsfelagar, At skriva frágreiðingar og vera við til at gera upp sakir, eftirmeta og avhenda uppgávur. At tryggja HTU- og Góðsku tilvitan, og at starvsfólk á verkstaðnum trívast og mennast Starvsstaðurin er Maskindeildin hjá MEST í Havn, men roknast kann við uppgávum á øðrum deildum hjá MEST. Formaðurin á Maskindeildini vísir til rakstrarleiðaran hjá MEST. Tín vangamynd Tú hevur viðkomandi útbúgving og kunnleika til skip, skipsútbúnað og/ella annan viðkomandi tøkniligan førleika. Tað er ynskiligt at tú hevur kunnleika til Office-pakkan & Navision á brúkarastøði, men hettar er tó ikki eitt krav. Tú arbeiðir sjálvstøðugt, ert skipaður hóast nógvar uppgávur eru í senn, og dugir at samstarva. Vit bjóða: Eitt arbeiðspláss har dygd, trygd og trivnaður er í hásæti. Starvsfólk sum brenna fyri sínum uppgávum og eru sera dugnalig. Góðar møguleikar at menna teg bæði fakliga, persónliga og í leiðslu. Løn og setanartreytir Løn og setanartreytir verða samsvarandi útbúgving og royndum og annars eftir nærri avtalu. Meira at vita Ynskir tú fleiri upplýsingar um starvið ert tú vælkomin at seta teg í samband við Dánjal Jákup Berg í Soylu, rakstrarleiðara, tlf. 791231. Umsókn Umsókn við prógvum, lívsrensli og møguligum ummælum, skal vera okkum í hendi í seinasta lagi 12. mars 2021 Vit ynskja, at nýggi leiðarin byrjar í starvinum skjótast gjørligt. MEST samtakið fevnir um skipasmiðjurnar á Skála og í Tórshavn, framleiðsluverksmiðjuna í Runavík og dóttirfelagið PAM Offshore, sum hevur starvsfólk í oljuvinnuni serliga í Noregi. Felagið hevur nýmótans verkstaðir, stóra goymslu við sølu og framkomna tekni- og verkfrøðingastovu. Yvir 500 starvsfólk eru í starvi í MEST-samtakinum, og kundar okkara eru bæði føroyskir og útlendskir. Sostatt er MEST eitt av størstu framleiðslufeløgunum í landinum